**И З В Е Ш Т А Ј**

**О ИЗВРШЕЊУ ОДЛУКЕ О БУЏЕТУ ОПШТИНЕ ЉУБОВИЈА**

**ЗА 2016. ГОДИНУ**

**у периоду јануар –септембар 2016. године**

**Љубовија 20.10.2016. године**

1. **ПРАВНИ ОСНОВ ЗА САСТАВЉАЊЕ И ДОСТАВЉАЊЕ ИЗВЕШТАЈА О ИЗВРШЕЊУ БУЏЕТА**

Правни основ за састваљање извештаја о извршењу Одлуке о буџету општине Љубовија за 2016. године у периоду јануар – септембар 2016. године, је садржан у члану 76. Закона о буџетском систему ( „ Службени гласник РС“, број 54/2009, 73/2010, 101/2010, 101/2011, 93/2012 , 63/2013 ,142/14, 68/15 и 103/15) и члана 8. Уредбе о буџетском рачуноводству ( “ Република Србија РС“, број 125/03 и 12/06).

Чланом 76. Закона о буџетском систему дефинисано је да орган управе надлежан за финансије обавезан да редовно прети извршење буџета и најмање два пута годишње информише извршни орган власти, а обавезно у року од петнаест дана по истеку шестомесечног, односно деветомесечног периода.

* 1. ***Акти на којима се засновано извршавање буџета и састављање извештаја о извршењу***

* + 1. Одлука о првим изменама и допунама одлуке буџету општине Љубовија за 2016. годину
    2. Закон о буџетском систему ( „ Службени гласник РС“, број 54/2009, 73/2010, 101/2010, 101/2011, 93/2012 , 63/2013142/14, 68/15 и 103/15)
    3. Закон о буџету Републике Србије за 2016. годину
    4. Закон о јавном дугу
    5. Уредба о буџетском рачуноводству
    6. Правилник о стандардном класификационом оквиру и контном плану за буџетски систем
    7. Правилник о условима и начину вођења рачуна за уплату јавних прихода и распоред средстава са тих рачуна

***2. ИЗВЕШТАЈ О ИЗВРШЕЊУ БУЏЕТА ОПШТИНЕ ЉУБОВИЈА***

***Приходи и примања буџета општине Љубовија у периоду од 01.01.2016. до 30.09. 2016.године:***

**Укупни текући приходи и примања** буџета општине Љубовија за период 01.01.2016. године до 30.09.2016. године остварени су у износу од 286.672.758 динара што чини 60.05% од планираних прихода, и остварени проходи корисника из сопствених извора износе 13.621.360 динара односно 41.59%. Остварени појединачни буџетски приходи за период од 01.01.2016.-30.09.2016. године износе:

**-711-Порез на доходак** , **добит и капиталне добитке** – остварен је у укупном износу од 87.715.963 динара односно 59,27% у односу на планиране.

**-713-Порез на имовину**-остварен је у укупном износу од 19.508.150 динара, односно 52.44 % у односу на планиран приход.

**-714-Порез на добра и услуге** – остварен је у укупном износу од 6.180.916 динара односно 55.19% у односу на планиран приход.

**-716-Други порези** – Комунална такса за истицање фирми укупно остварен приход у износу од 2.608.155 динара односно 43.47%.

**-733-Трансфери од других нивоа власти -** Укупно остварен приход износи 146.129.850 динара односно 75.06% у односу на планиране и односи се на редован трансфер општини за девет месеци.

**733- Наменски трансфери** у периоду јануар - септембар остварени су у изосу од 8.018.926 динара . Средства се односе финансирање социјалне заштите на територији општине Љубовија по уговору са Министарством за рад, запошљавање ,борачка и социјална питања; средства за припремни предшколски програма ; средства од Комесаријата за избеглице за откуп сеоских домаћинстава и набавку ограва и средства за спровођење манифестације Дринска регата од Министарства трговине, туризма и телекомуникација

**-741-Приходи од имовине** – укупно остварен приход 12.942.119 динара односно 39.34% у односу на планиран приход.

**-742-Приходи од продаје добара и услуга** – укупно остварен приход у износу од 5.298.419 динара односно 11% .

**-743-Приходи од новчаних казни за прекршаје** остварен је у укупном износу од 1.363.615 динара односно 59.29% у односу на планирани приход.

- **744- Добровољни трансфери од физичких и правних лица** - укупно остварен приход износи 1.154.055 динра односно 32.70% у односу на планиран приход.

***РАСХОДИ***

Укупно извршење буџетских средстава у периоду од 01.01.2016. године до 30.09.2016. године износи 216.969.656 динара, односно 44.15% планираног буџета. Средства су утрошена по планираним позицијама које су донете Одлуком o буџету општине Љубовија, и то :

* **Раздео 1 – Скупштина општине**

Укупно утрошена средства у оквиру раздела износе 4.212.490 динара. Средства су утрошена за следеће намене:плате и социјалне доприносе за Секретара скупштине, накнаде за рад Председника скупштине и Заменика председника скупштине, одборнике и комисије које се иплаћују по донетој одлуци о висини накнаде и трошкови редовног рада политичких субјеката .

* **Раздео 2 – Председник општине**

Укупно утрошена средства у оквиру раздела износе 13.085.298 динара.

Од укупног износа 10.968.837 динара односи се натрошкове плата, социјалних доприноса за Председника општине, Заменика председника општине и интерног ревизора, накнаде члановима општинског Већа; трошкове репрезентације; накнаде за рад комисија за план; субвенције у локалном саобраћају; новчане казне и пенали по решењу суда исплата накнада по ПЗФ-у по судским решењима за одузето земљиште; накнада штете нанету од стране државних органа укупно за накнаду штете од паса луталица, а износ од 2.116.461 динара на трошкове сектора за ванредне ситуације и то по рачунима ЈП Љубовија за чишћење одрона и потока.

* **Раздео 3- Правобранилаштво општине Љубовија**

Укупно утрошена средства у оквиру овог раздела износе 1.150.329 динара и то за трошкове плате и социјалних доприноса набавке стручне литературе и котизација за семинаре.

* **Раздео 4 – Општинска управа**

Укупно утрошена средства за раздео 4- глава 1 – Општинска управа износе 173.653.857 динара од тога:

**Програм 15- Локална самоуправа 61.331.793 динара** за трошкове:

- плате запослених, социјалне доприносе на терет послодавца ; месечне карте за превоз запослених; накнаду за рад запосленог са другим степеном инвалидности коју након исплате рефундира Републички фонд ПИО; по решењима Начелника општинске управе за помоћ у случају смрти члана уже породице запосленог ; превоз радника Општинске управе; јубиларне награде запослених у Општинској управи на основу Одлуке донете од стране Начелника општинске управе; електричну енергију по месечним рачунима Електродистрибуције, набавку угља ; услуге водовода и канализације по месечним рачунима ЈКП Стандард; за фиксне телефоне по испостављеним рачунима Телекома; за услуге коришћења мобилних телефона по месечним рачунима; за поштанске маркице по рачунима ЈП ПТТ Србија; осигурања имовине , осигурање возила Општинске управе по рачунима, осигурање радника; одвожења шута и отпада у току грејне сезоне по рачунима ЈКП Стандард; дневнице за службено путовање по налогу; месечно одржавање програма за финансије,ликвидатуру и основна средства; по рачуну „Институт Михаило Пупин“ за одржавање програма у Локалној пореској администрација; по рачунима Електромагнетика за одржавање рачунара у општинској управи и видео надзора; по рачунима за котизације за семинаре и стручна саветовања и полагање стручних испита; по рачунима Службеног гласника за објављивање огласа и тендера ; по уговорима за убацивање угља у котларницу општине Љубовија; за текуће поправке и одржавање зграде, одржавање службених аутомобила, сервис и поправке фотокопир апарата; за набавку канцеларијског материјала за потребе Општинске управе; по рачунима Образовног информатора , Инфопреса и ИПЦ-а за стручну литературу за потребе запослених; по рачунима Дрина петрол за гориво за службена аута по одобрењу начелника општинске управе и потписаног путног налога; по рачунима Минас маркет за куповину средстава за одржавање хигијене у просторијама оппштинске управе; ситан инвентар по рачунима и одобрењу начелника општинске управе ( Заставе,тепих стаза, израда печата); по рачунима за материјал за посебне намене ( венци, расад цвеће , сувенири за поклон).; трошкови регистрације возила; набавке опреме за општинску управу и набавка грејдера; трошкови израде пројектне документације итрошкови стручног надзора над извођењем радова за пројекте финансиране преко Канцеларије за јавна улагања.

**За програм Путна инфраструктура у оквиру Раздела 4**- утрошено је 46.005.339 динара и то : трошкови по рачуним ЈП Љубовија по закљученим уговорима за одржавање локалних и некатегорисаних путева; Уплата ПДВ-а по окончаној ситуацији за асфалтирање локалних путева Козловац –Оровичка планина; Битиновац –Лукића брдо, Постење – Рујевац, Жичара – Горња Оровица, Уплата ПДВ-а по окончаној ситуацији за пројекат Собраћајна инфраструктура у индустријској зону Стара Љубовија и Косовска улица и по привременим ситуацијама за рехабилитацију Омладинске улице.

**За програм социјалне и примарне заштите** укупно је утрошено 5.714.781 динара и то за материјалне трошкове Центра за социјални рад, једнократне помоћи, трошкове Црвеног крста, Пројекта помоћ у кући , накнаде за треће дете, смештај у дому за децу са оштећеним слухом и трошкове Дома здравља за финансирање лекара специјалиста..

**За програм Развој спорта и омладине и културе** утрошено је 12.677.656 динара за спортске организације и удружења по спроведеном јавном конкурсу и закљученим уговорима.

**За програм основног образовања** утрошено је 13.738.791 динара за сталне трошкове, трошкове превоза ученика и наставника, набавка лож уља, наставних средстава и јубиларних награда.

**За програм средњег образовања** утрошено је 4.287.364 динара за сталне трошкове, трошкове превоза запослених, набавка дрва , материјала, наставних средстава и јубиларне награде.

**За програм комуналне делатности** укупно утрошено 29.260.948 динара за трошкове чишћења града и одржавања зеленила, уличну расвету и набавку материјала за водовод и канализацију у Омладинској улици и улици Стојана Чупића.

* **Раздео 3- Глава 3 – Фонд за развој пољопривреде**

Укупно утрошено 321.013 динара за пренете обавезе из 2015. године по конкурсу за регрес

за репродуктивни материјал (вештачко осемњавање крава и јуница)

* **Раздео 3- Глава 4 – Фонд за заштиту животне средине**

Укупно утрошена средства у износу од 696.600 динара за пренете обавезе из 2015. године за набавку контејнера.

* **Раздео 3- Глава 5 – Туристичка организација**

Укупно утрошено 5.388.720 динара и то : Плате запослених, стални трошкови, одржавање рачунара,котизације за учешће на сајмовима, репрезентација за дане Гастро феста и Дринске регате, услуге рекламе за манифестацију Гастро фест и Дринску регату , за канцеларијски материјал, трошкови горива, материјал за сајам, по рачунима за пехаре, рекламни материјал за Гастро фест и Дринску регату и трошкове организовања концерта за Дринску регату.

* **Раздео 6- глава 6 Библиотека „Милован Глишић“**

Укупно утрошено 5.531.629 динара и то за: Плате радника, стални трошкови, репрезентацију, одржавање рачунара , одржавање позоришних представа, за поправке на објекту и поправке опреме, канцеларијски материјал, стручну литературу,трошкове горива, средства за чишћење и набавку књига.

* **Раздео 3 - Глава 7 – ПРЕДШКОЛСКО ОБРАЗОВАЊЕ**

Укупно утрошено 12.277.483 динара из буџета за плате и доприносе; а 3.971.633 динара из осталих прихода корисника за сталне трошкове, канцеларијски материјал, храну, одржавање објекта, стручна усавршавања .

**Салдо на рачуну буџета општине Љубовија на дан 30.09.2016. године износи 90.279.796,35 динара**. Од тога наменска средства износе 33.783.794,88 динара и то:

-Накнаде од казни у саобраћају 2.924.039,92 динара;

-Посебна накнада за заштиту животне средине 6.504.764,80 динара;

-Накнада за коришћење шума и шумског земљишта 5,521,498.94 динара;

-Накнада за коришћење минералних сировина 14.134.674,56 динара;

-Средства за откуп сеоских домаћинстава и набавку огрева за избегла и расељена лица 2.767.000 динара;

-Средства за пројекат помоћ у кући у износу од 816.761,60 динара и

- Средства за изградњу моста преко Оровичке реке у месту Слатник 1.115.055 динара.

Остатак од 56.496.001,47 користе се за финансирање редовних трошкова буџета и инфраструктурних пројеката.

ШЕФ РАЧУНОВОДСТВА

Весна Ракић

НАЧЕЛНИК

ОПШТИНСКЕ УПРАВЕ

Мирослав Ненадовић